钦定古今图书集成/明伦汇编/官常典/第526卷 > 张君佐
## 钦定古今图书集成/明伦汇编/官常典/第526卷 > 张君佐

按《元史张荣传》：“荣子奴婢，奴婢子君佐，袭佩虎符、炮
水手元帅，戍蔡州。五年，都元帅阿术命将炮手兵攻
襄阳。至元八年，调守襄阳一字城、橐䒷岭，攻南门牛
角堡，破之。攻樊城，亲立炮，摧其角楼，樊城破。十年，襄
阳降。参政阿鲁海牙以宋降将吕文焕入朝，奉旨召
蒙古、汉人万户凡二十人陛见，各以功受赐，帝亲谕”
之，令还镇。十一年，从军下汉江，至沙洋，丞相伯颜命
率炮手军攻其北面，火炮焚城中民舍几尽，遂破之，
赐以良马、金鞍、金段。又以火炮攻阳逻堡，破之。十二
年，从大军与宋将孙虎臣战于丁家洲，复从丞相阿
术攻扬州。是年冬，又从诸军破常州。十三年，升怀远
大将军，仍炮水手元帅。秋，君佐屯军真、扬间，绝宋粮
道，宋制置李庭芝、都统姜才弃城走，扬州平，以君佐
为安庆府安抚司军民达鲁花赤。十四年春，安庆野
人原及司空山、天堂贼将攻安庆，君佐密察知之。时
城中军仅数百人，君佐命扼贼出没要道，贼不敢入，
乃寇黄州。行省命君佐率众复黄州，因以为黄州达
鲁花赤。十五年，加镇国上将军，仍炮水手元帅。十九
年，命率新附汉军万人，修胶西闸坝，以通漕运。二十
一年，兼海道运粮事。是年，卒。